Democracy - Im Rausch der Daten

Democracy - Im Rausch der Daten ass en däitschen Documentaire vum David Bernet aus dem Joer 2015.

Ëm wat geet et am Film? 
De Film weist, unhand vun der Genèse vum Allgemengen Dateschutz-Reglement, de Wee vn enger Propos vun der Europäescher Kommissioun bis hin zu engem adoptéierte Gesetzestext duerch den europäesche Co-Legislateur, d'Europäescht Parlament an de Conseil vun der Europäescher Unioun. Haaptprotagoniste sinn dobäi d'Viviane Reding, Vizepresidentin vun der Europäescher Kommissioun a Kommissärin fir Justiz, Grondrechter a Citoyennetéit, an den däitsche gréngen Europadeputéierte Jan Philipp Albrecht, Rapporteur vum Gesetzesprojet.

Soss
De Film gouf an Zesummenaarbecht mat de betraffenen europäeschen Institutioune realiséiert. Sou hat d'Equipe vum Film, als éischt iwwerhaapt, Zougank zu Conseilssëtzungen an zu Conciliatiounsverhandlunge vu Kommissioun a Conseil.democracy-film.de - offiziell Websäit. Gekuckt de 17. Februar 2016.

De Film krut 2017 den Deutscher Dokumentarfilmpreis. E war och an der Kategorie "Beschten Documentaire" fir den Däitsche Filmpräis nominéiert.

 Um Spaweck 

 Iwwersiicht iwwer de Film op democracy-film.de

Kategorie:Däitsch Filmer
Kategorie:Däitsch Documentairen
Kategorie:Filmer 2015